რელიგია_პრეისტორიულ_ხანაში
მსხვერპლშეწირვა
რიტუალური მსხვერპლშეწირვა უკვე შუა პალეოლითში ჩნდება, სადაც დაკრძალვის ადგილების სიახლოვეს ნახული იქნა ძვლის ნამტვრევებით სავსე ორმოები. სავარაუდოდ, ეს ორმოები სწორედ მიცვალებულთათვის შესაწირი ძვლებით არის სავსე. ხშირად მიდის კამათი, როგორ უნდა იქნეს ახსნილი ასეთ ორმოებში დათვების თავის ქალებისა და კიდურების ძვლების განლაგება, რადგან ეს ძვლები არაბუნებრივად არიან განლაგებულნი, რაც შესაძლოა გარკვეული რიტუალის არსებობისკენ მიგვითითებდეს. დიდი ალბათობით, ნანადირევის გარკვეული ნაწილები, როგორიცაა თავი და ფეხები ან შესაძლოა ძვლები ძვლის ტვინთან ერთდ, მსხვერპლად იყო შეწირული. იმ შემთხვევაშიც კი თუ შეუძლებელია იდენტიპიცირებული იქნას თუ ვის მიუტანეს ძვლები, თანამედროვე პრიმიტიულ ხალხებთან ანალოგია საშუალებას გვაძლევს ვივარაუდოთ, რომ ნადავლის ნაწილი ადგილი ეძღვნებოდა სოციალურ კიბეზე მაღლა მდგომ ადამიანს, რომელიც როგორც ფიქრობენ საკვებს ანაწილებდა. შესაძლოა, აგრეთვე, ეს ტრადიცია გარკვეულ მაგიურ შეხედულებებთან იყო დაკავშირებული და ამ გზით პირველყოფილი ადამიანი ცხოველთა სამყაროს მრავალფეროვნების შენარჩუნებას უწყობდა ხელს მისი წარმოდგენით. ანალოგიური ტრადიციები სულ ცოტა ხნის წინ არსებობდა ცენტრალური და ჩრდილო აზიის მონადირეთა შორის, როდესაც ცალკეული ცხოველები და მათი ნაწილები სოციალური სტატუსიდან გამომდინარე შერჩეული არის მიცვალებულთათვის მსხვერპლშესაწირად. ძნელია მოახდინო დიფერეციაცია ცხოველების განამარხების ადგილას რასთან გვაქვს საქმე, უშუალოდ ცხოველის კულტთან თუ ცხოველის მსხვერპლად შეწირვასთან. ნეოლითის ეპოქაში სამარხები განსაკუთრებით მრავალფეროვანია და ადამიანთა აკლდამებში ხშირად გვხვდება სხვადასხვა ცხოველთა ნაშთები. შესაძლოა ყველა მათგანი მსხვერპლშეწირვის რიტუალთან არ იყოს დაკავშირებული და ადამიანთა ყოველდღიური საქმიანობის ანარეკლს წარმოადგენდეს. უმეტე შემთხვევაში, ამ სამარხებში, აუცილებლადაა ხარისა და ძაღლის ნაშთები, რაც აგრეთვე რელიგიურ წარმოდგენებთან არის დაკავშირებული. ხშირად მსხვერპლშეწირვისას ცხოველებთან ერთდ გამოიყენებოდა ადამიანების შეწირვაც. უფრო გავრცელებული იყო მდედრობითი სქესის წარმომადგენლების მსხვერპლშეწირვა, ზოგჯერ შინაურ ცხოველებთან (უფრო ხშირად ღორებთან) ერთად. ეს პრაქტიკა მსგავსი იყო ნაყოფიერებისა და სიმდიდრის კულტთან, რომელიც მსოფლიოს ბევრ რეგიონში იყო გავრცელებული, მაგალითად ხმელთაშუა ზღვისპირეთის ადრეულ ცივილიზაციებში. ეს ასევე წააგავს იმ შეხედულებებს და მეთოდებს, რომლებსაც მისდევენ თანამედროვე და პრიმიტიული მიწათმოქმედი ხალხები, რომლებიც მსხვერპლშეწირვისას ხშირად ადამიანებს ღორებით ჩაანაცვლებენ ხოლმე. ეს ტრადიციები და რიტუალები ნაყოფიერებასთან არის დაკავშირებული. ხშირად შეიმჩნევა მსახურებისა და ქალები შეწირვის იერარქიის მაღალ საფეხურზე მყოფი პირების სამარხებში და უჩვენებს გარდაცვლილის სოციალურ მდგომარეობას და მის მოთხოვნილებებს საიქიო ცხოვრებაში. ხანდახან ეს პრაქტიკა წარმოუდგენელ მასშტაბებს იღებდა, მსხვერპლად შეწირული ცხოველებისა და ადამიანების რაოდენობის თვალსაზრისით. ეს მოვლენა განსაკუთრებით ხშირად შეიმჩნევა იმ საზოგადოებებში, სადაც ქონებრივმა დიფერეციაციამ განსაკუთრებით მკვეთრი ელფერი მიიღო (შუა მდინარეთი, ჩინეთი). სამარხებში ნივთების არსებობაც, აგრეთვე მსხვერპლშეწირვის ერთ-ერთ ფორმად უნდა ჩაითვალოს. ეს მოვლენა თავიდანვე შეიმჩნევა და განსაკუთრებულ მნიშვნელობას იძენს უფრო გვიან პერიოდებში. ბრინჯაოს ხანის სამარხებში ხშირად ნახულობენ იარაღსა და ძვირფასეულობას, რკინის ეპოქაშიც ასეთი ნივთები უამრავია ნახული სხვადასხვა ჭაობებსა და წყლის მასივებში და როგორც ჩანს მსხვერპლად შეწირულ სამხედრო ნადავლის ნაწილს წარმოადგენს.